b'\n_START_ARTICLE_\nJoe Kenda\n_START_SECTION_\n\xc5\xbdivljenjepis\n_START_PARAGRAPH_\nJoseph Patrick Kenda se je rodil o\xc4\x8detu Williamu (Viliju) slovenskih in materi Virginiji Morrisey irskih korenin. Odra\xc5\xa1\xc4\x8dal je v premogovni\xc5\xa1kem kraju Herminie 50 km jugovzhodno od Pittsburgha. Stara star\xc5\xa1a Jo\xc5\xbeef (Pepi) Kenda iz Bovca in Meri Hrovat iz \xc4\x8cezso\xc4\x8de sta v Ameriko emigrirala tik pred za\xc4\x8detkom prve svetovne vojne._NEWLINE_Od mladih nog ga je zanimalo kriminalisti\xc4\x8dno preiskovanje. Po maturi na katoli\xc5\xa1ki gimnaziji se je vpisal na Univerzo v Pittsburghu in poro\xc4\x8dil z Mary Kathy Mohler. Po diplomi iz politi\xc4\x8dnih ved je leta 1970 magistriral iz mednarodnih odnosov na Dr\xc5\xbeavni Univerzi v Ohiu. Diplomatska kariera in o\xc4\x8detov posel ga nista zanimala. 1973 se je z dru\xc5\xbeino preselil v Colorado Springs in se zaposlil na policiji. Na Colorado Springs Police Department je Kenda postal detektiv in dosegel \xc4\x8din poro\xc4\x8dnika na oddelku za umore. V 19 letih je obravnaval 387 umorov in razre\xc5\xa1il 356. Med njimi leta 1990 medijsko razvpit primer Dianne Hood. Svojo uspe\xc5\xa1nost je pripisoval intuiciji in sposobnosti prepoznavanja la\xc5\xbei._NEWLINE_Nezadovoljen zaradi prezgodnje upokojitve se je leta 2009, s pomo\xc4\x8djo producenta Patricka Bryanta dogovoril o ustvarjanju serij TV dokumentarcev o lovu na morilce. Posnela sta 5 minutni promocijski spot, ki je v losangele\xc5\xa1kih  FOX21 studijih dobil pozitiven odgovor. Produkcija se je za\xc4\x8dela februarja 2011. Kenda je na TV producente naredil vtis, ker na snemanjih skoraj ni uporabljal skript. V detaljih se je spominjal vseh primerov. Dokumentarne scene so posneli v hollywoodskih studijih, igrane pa ne terenu v Tennesseeju. Mladega Kendo je upodobil igralec, tudi biv\xc5\xa1i policaj Carl Marino. V devetih sezonah so posneli 135 epizod in mre\xc5\xbea Investigation Discovery je serijo Homicide Hunter oziroma Lovec morilcev predvajala po vsem svetu. Maja 2019 so objavili da bo deveta sezona zadnja. Kenda pravi da \xc5\xbeeli serijo zaklju\xc4\x8diti, ko je ta \xc5\xa1e na vrhuncu popularnosti, \xc5\xa1e vedno pa se bo pojavljal v drugih kriminalisti\xc4\x8dnih TV oddajah._NEWLINE_Joe Kenda ima dva otroka. Dan je kapitan korvete Vojne mornarice ZDA, Kris pa major Vojnega letalstva. V sorodu je z \xc5\xbeupanom Valterjem Mleku\xc5\xbeem in z igralcem Borisom Ostanom.'